Бал ҡортоноң башҡорт популяцияһы бүтән төрлө бал ҡорттарынан ҡышҡа сыҙамлылығы, төрлө ауырыуҙарға (европа сереге, бал һуты менән ағыуланыу һәм нозематоз) бирешмәүе менән айырыла. Шулай уҡ, урындағы бал ҡорттары ҡыҫҡа ғына бал йыйыу осоронда (мәҫәлән, йүкәнән) ҡыҙыу эшләй, йыл әйләнәһенә ашарлыҡ бал туплай. күпләп бал йыйыу һәләте көслө. Башҡорт бал ҡорттары баллы күҙәнәктәрҙе көпләгәндә бал менән кәрәҙ күҙәнәктәренең ҡапҡасы арһында һауа ҡалдыра. Һөҙөмтәлә баллы кәрәҙҙәр аҡ төҫтә сифатлы була. Ошо рәүешле балдың «ҡоро» көпләнеүе юғары баһалана.